**Kutyák, macskák, egerek**

A résztvevőket három csoportba osztjuk: kutyák, macskák, egerek.

Megbeszéljük, hogy a kutyáktól félnek a macskák, a macskáktól félnek az egerek. Ki van a legjobb helyzetben? (a kutyák, mert nekik nem kell a többiektől félni)

A könnyebb verzióban három különböző színű fonallal vagy post-it-tel jelölhetjük, hogy ki melyik csapatba tartozik. A nehezített verzióban meg kell jegyezniük a játékosoknak, hogy ki hova tartozik. Hagyjunk egy percet a memorizálásra.

A három csoport tagjai lazán keveredve egymással ott helyezkednek el a játékhelyszínen, ahol akarnak.

A játékvezető jelére mindenki megáll, körülnéz. Ezt követően mindenki tíz lépést tehet. A lépéseket felhasználva igyekezni kell úgy helyezkedni, hogy ellenségeitől minél távolabb, fajtársaihoz minél közelebb legyen a játékos.

A játékvezető jelére mindenki mozdulatlanná dermed.

Akit álló helyzetben elér az ellensége, az az egyed elpusztult.